google/wiki40b huggingface dataset:
घाट तहसील

घाट तहसील चमोली जिला का एक तहसील है। इस तहसील के अंतर्गत 54 ग्राम सभाएं आती हैं यहां पर चोफूला गाड़ और मंदाकिनी का संगम स्थल है। यहां पर विश्व विख्यात मां नंदाा देवी लोक राजजात मांं भगवती नंदा देवी  का मंंदिर सिद्धपीठ कुरूड में स्थित है!
जोकि घाट मुख्यालय से 3 किलोमीटर  पर स्थित है! 65% लोग यहां पर कृषि करते हैं! यह विकासखंड थराली विधानसभा के अंतर्गत आता है ! वर्तमान समय पर यह हो पूर्ण तहसील वाला विकासखंड बन गया है साथ ही यहां पर डिग्री कॉलेज आईटीआई कॉलेज और पॉलिटेक्निकल कॉलेज भी खुल चुके हैं ! यहां पर अधिकांश लोग गांव से ही मार्केट करने आते हैं ! यहां पर 3 स्वयं सहायता समूह और विकलांग बच्चों के लिए मरिया आश्रम और बीपीएल परिवार के बच्चों के लिए कस्तूरबा गांधी कॉलेज भी उपलब्ध है जोकि चमोली जिला का एकमात्र कॉलेज है ! यह कॉलेज कुरू ड रोड गर्ल्स कॉलेेज के बराबर में है! 1882 में यहां सड़क सुविधा उपलब्ध हो गई थी हालांकि वर्तमान समय में यहांं की तंग हैं 1882 मैं थरालीी के यहीं से रोडमेपिंग हुई थी जोकि ग्रामसभा भेेेटी तक ही कट पाई यहां अधिक जंगल और पहाड़ी आ जाने से थराली के लिए रोड कटिंग नहीं हो पाई बाद में करणप्रयाग se ke yahan ke liye रोड mapping or katining की सुविधा उपलब्धध हुई!
अधिक जानकारी के लिए जिला चमोली की सरकारी साइट पर विजिट करें धन्यवाद!
या मेल करें
vijaynegi028@Gmail.com!
जर्नोफैक्ट

आरम्भ

Journofacts वेब साइट की शुरुआत बहुत ही सरल रूप में हुई थी। इस वेब साइट के डिज़ाइन पर विशेष कार्य नहीं किया गया था। इस वेब साइट का डिज़ाइन वर्डप्रैस पर उपलब्ध थीम पर ही बनाया गया था। इसे किसी विशेष डिज़ाइनर द्वारा डिज़ाइन नहीं किया गया।  इस वेब साइट को केवल एक मात्र उद्देश्य से बनाया गया था कि ताकि लोग प्रति दिन घटित होने वाली घटनाओं को लोगों के सामने सरल और अलग एंगल से पेश कर सकें। वेब साइट की शुरुआत में केवल प्रति दिन होने वाले मैचों की विशेष रिपोर्ट डाली जाती थी। लेकिन समय के साथ-साथ यह बाकी विषयों पर भी अपनी विशेष रिपोर्ट पेश कर रहा है।

पुरुस्कार और पहचान

अभी कोई जानकारी उपलब्ध नहीं है।
इंग्लैंड क्रिकेट टीम के भारत दौरे

टेस्ट सीरीज

साल 1932 से अब तक 122 मैचों की 33 सीरीज हुई हैं। उसमें भारत ने 10 सीरीज जीते हैं।

वनडे सीरीज

साल 1974 से अब तक 99 मैचों की 46 (उसमें विश्व कप, ट्रॉफी, इतर) सीरीज हुई हैं। उसमें भारत ने 12 सीरीज और 2 आईसीसी चैंपियन्स ट्रॉफ़ी और 2 विश्व कप जीते हैं।

टी20ई सीरीज

साल 2007 से अब तक 14 मैचों की 12 (उसमें विश्व कप) सीरीज हुई हैं। उसमें भारत ने 2 सीरीज और 1 विश्व कप जीता है। एक सीरीज ड्रॉ हुई हैं।
राष्ट्रीय प्राकृतिक इतिहास संग्रहालय, नई दिल्ली

राष्ट्रीय प्राकृतिक इतिहास संग्रहालय नई दिल्ली के बाराखंभा मार्ग पर स्थित है। यह ५ जून, १९७२ में स्थापित किया गया संग्रहालय है, जो कि प्राकृतिक इतिहास पर केन्द्रित है। यह भारत सरकार के पर्यावरण और वन मंत्रालय के अधीन आता है। 26 अप्रैल 2016 को संग्रहालय की इमारत में आग लगने के कारण सारा संग्रह नष्ट हो गया।
तुमसा नहीं देखा (1957 फ़िल्म)

संक्षेप

बीस साल पहले, अपने भाई की हत्या के बाद, सरदार राजपाल शिलांग में अपने गृह नगर से निकल गए और असम के ग्रामीण इलाके में अपनी गोद ली हुई बेटी मीना के साथ फिर से स्थापित हुए। वह अपनी पत्नी, कमला से अपने बेटे शंकर को भेजने के लिए कहता है ताकि वह उसे नियोजित कर सके और उसकी मीना से शादी कर सके। शंकर आता है और सरदार द्वारा उसका स्वागत होता है जो उसे नियोजित करते हैं और उसे मीना से मिलाते हैं। कुछ दिन बाद एक और जवान आदमी उनके दरवाजे पर आता है कि वह कमला का बेटा है। चकित हुआ सरदार उसका भी स्वागत करता है, और असली शंकार कौन है यह जानने के लिए दोनों युवाओं को अवलोकन के तहत रखता है। सवाल यह बना हुआ है कि कोई भी शंकर का प्रतिरूपण क्यों करना चाहेगा और 20 साल पहले अपने भाई की हत्या के लिए पुलिस द्वारा पकड़े जाने के बाद सरदार के साथ क्या होगा।
शिरोपरि लाइन

शिरोपरि विद्युत लाइन (overhead power line ; शिरोपरि = शिर + उपरि = सिर के ऊपर) लम्बी दूरी तक विद्युत शक्ति को ले जाने एवं वितरित करने के लिए प्रयुक्त होती है। इसमें एक या अधिक चालक होते हैं जो टावरों या विद्युत पोलों के सहारे टंगे होते हैं। शिरोपरि लाइनें सस्ती पड़तीं हैं और भारी मात्रा में विद्युत शक्ति संचारित करने के लिए यह सबसे उपयुक्त विधि है।

लाइन का गणितीय विश्लेषण तथा तुल्य परिपथ

विश्लेषण के लिए, लाइन को छोटी लाइन, मध्यम लाइन और बड़ी लाइन के रूप में देखा जाता है। ८० किमी से कम लम्बी लाइनें 'छोटी लाइन' कहलातीं हैं। नीचे छोटी और मध्यम लाइन का तुल्य परिपथ दिया गया है-
पूर्वानुमान

अज्ञात स्थितियों में तर्कपूर्ण आकलन (estimation) करने को पूर्वानुमान करना (Forecasting) कहते हैं। जैसे दो दिन बाद किसी स्थान के मौसम के बारे में अनुमान लगाना, एक वर्ष बाद किसी देश की आर्थिक स्थिति के बारे में कहना आदि पूर्वानुमान हैं। पूर्वानुमान के साथ अनिश्चितता और खतरा (Risk) का घनिष्ट सम्बन्ध है। आधुनिक युग में पूर्वानुमान के अनेकानेक उपयोग हैं; जैसे - ग्राहक की मांग की योजना बनाना।
साइमन फ़्रेज़र विश्वविद्यालय

साइमन फ़्रेज़र विश्वविद्यालय कनाडा में स्थित एक सार्वजनिक विश्वविद्यालय है।

स्थापना

इसकी स्थापना वर्ष 1962 में की गई थी। इसे उच्च शिक्षा के लिए बनाया गया था। इसके लिए जॉन बी ने निवेदन किया था। इसे 1 मार्च 1963 में खोला गया। मई के उसी वर्ष गॉर्डन एम श्रुम को इसकी ज़िम्मेदारी दी गई थी।
मालगोदाम

उस व्यापारिक भवन को मालगोदाम या भाण्डागार (warehouse/वेयरहाउस) कहते हैं जिसमें सामान का भण्डारण किया जाता है। मालगोदाम का उपयोग निर्माता, आयातक, निर्यातक, होलसेलर, यातायत व्यवसायी आदि करते हैं। मालगोदाम प्रायः नगरों के औद्योगिक क्षेत्रों में, कस्बों में और गाँवों में स्थित सादे भवन होते हैं।
अरविन्द कुमार

अरविन्द कुमार (जन्म: 17 जनवरी 1930), अपनी धर्मपत्नी कुसुम कुमार (जन्म: 8 दिसंबर 1933) के साथ हिन्दी के प्रथम समान्तर कोश (थिसारस) के निर्माण करने के लिये जाने जाते हैं। अभी हाल में उन्होने संसार का सबसे अद्वितीय द्विभाषी थिसारस तैयार किया। द पेंगुइन इंग्लिश-हिन्दी/हिन्दी-इंग्लिश थिसॉरस ऍण्ड डिक्शनरी अपनी तरह एकमात्र और अद्भुत भाषाई संसाधन है। यह किसी भी शब्दकोश और थिसारस से आगे की चीज़ है और संसार में कोशकारिता का एक नया कीर्तिमान स्थापित करता है। इतना बड़ा और इतने अधिक शीर्षकों उपशीर्षकों वाला संयुक्त द्विभाषी थिसारस और कोश इस से पहले नहीं था।

जीवनी

अरविंद कुमार का जन्म उत्तर प्रदेश के मेरठ नगर में हुआ। उनकी प्रारम्भिक शिक्षा मेरठ के नगरपालिका विद्यालय में हुई। सन 1943 में उनका परिवार दिल्ली आ गया। यहाँ उन्होने मैट्रिक किया। वे अंग्रेज़ी साहित्य में एमए हैं। संप्रति केन्द्रीय हिंदी संस्थान, आगरा, की हिंदी लोक शब्दकोश परियोजना के अवैतनिक प्रधान संपादक हैं।

कार्य

अरविंद फिल्म पत्रिका माधुरी और सर्वोत्तम (रीडर्स डाईजेस्ट का हिन्दी संस्करण) के प्रथम संपादक थे। पत्रकारिता में उनका प्रवेश दिल्ली प्रेस समूह की पत्रिका सरिता से हुआ। कई वर्ष इसी समूह की अंग्रेज़ी पत्रिका कैरेवान के सहायक संपादक भी रहे। कला, नाटक और फिल्म समीक्षाओं के अतिरिक्त उनकी अनेक फुटकर कवितायें, लेख व कहानियां प्रतिष्ठित पत्र पत्रिकाओं में प्रकाशित हुई हैं।

काव्यानुवाद

उनके काव्यानुवाद शेक्सपीयर के जूलियस सीजर का मंचन राष्ट्रीय नाट्य विद्यालय के लिये इब्राहिम अल्काजी के निर्देशन में हुआ। 1998 में जूलियस सीज़र का मंचन अरविन्द गौड़ के निर्देशन में शेक्सपियर नाटक महोत्सव (असम) और पृथ्वी थिएटर महोत्सव, भारत पर्यावास केन्द्र (इंडिया हैबिटेट सेंटर), में अस्मिता नाट्य संस्था ने किया। अरविंद कुमार ने सिंधु घाटी सभ्यता की पृष्ठभूमि में इसी नाटक का काव्य रूपान्तर भी किया है, जिसका नाम है - विक्रम सैंधव।
उत्तर क़ज़ाख़स्तान प्रांत

समुदाय

सन् २००६ की जनगणना के हिसाब से इस प्रांत में ४८.५% रूसी, ३२.३% कज़ाख़, ६.३% यूक्रेनी, ३.९% जर्मन, २.७% पोलिश, २.२% तातार और १.२% बेलारूसी जातियों के थे। सोवियत संघ के ख़त्म हो जाने के बाद से यहाँ रूसियों और जर्मनों की तादाद घट रही है क्योंकि उन समुदायों के बहुत से लोग धीरे-धीरे क़ज़ाख़स्तान छोड़कर रूस और जर्मनी जा रहे हैं। फिर भी अभी तक कई शहरों में रूसी लोगों बहुसंख्य में हैं। सन् २००९ में राजधानी पेत्रोपाव्ल में ७१.१२% लोग रूसी थे।

सोवियत ज़माने में रूसी समुदाय में बढ़ौतरी

१९५० के दशक में, जब क़ज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ (Nikita Khrushchev) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई भूमि' (virgin lands) रखा गया। भारी मात्र में रूस और युक्रेन से लोग उत्तरी क़ज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि उत्तर क़ज़ाख़स्तान प्रान्त जैसे इलाक़ों में रूसी लोगों की बहुतायत है।
आगरा के दर्शनीय स्थल

यमुना नदी के तट पर स्थित आगरा शहर ऐतिहासिक स्मारकों के लिए प्रसिद्ध है। सन् 1506 में सिकन्दर लोदी ने मुगलों का राज्य स्थापित किया था। मुगलों के शासन के दौरान खूबसूरत स्मारक स्थापित किए गए थे जिन्हें देखने आज भी पर्यटक आगरा आते हैं।
आगरा में हस्तशिल्प बहुत ही प्रसिद्ध है। यहाँ संगमरमर के पत्थरों पर सुंदर आकृतियाँ उकेरी गई हैं। गहने, तोहफे एवं अन्य चीजों को सुरक्षित रखने के लिए कुछ विशेष प्रकार के बॉक्स बनाए जाते हैं। जरदोजी से बनाए गए कपड़े पर्यटकों के मध्य बहुत ही लोकप्रिय हैं। सदर बाजार, किनारी बाजार, राजा-की-मंडी में विभिन्न प्रकार की आकर्षक और मनोहारी चीजें देखी जा सकती हैं।
मिठाइयों में आगरा के पेठे एवं गजक बहुत ही प्रसिद्ध हैं। तिल एवं गुड़ से बनाई गई मिठाइयाँ बहुत ही स्वादिष्ट होती हैं।

ताजमहल

विश्व के सात अजूबों में ताजमहल एक अनोखा स्थान रखता है। यह खूबसूरत महल प्यार का प्रतीक माना जाता है। ताजमहल को दिल्ली के सम्राट शाहजहाँ ने महारानी मुमताज महल के लिए निर्मित किया था। हर शुक्रवार को ताजमहल को बंद रखा जाता है।

फतेहपुर सीकरी

सम्राट अकबर चाहते थे कि फतेहपुर सीकरी आगरा की राजधानी कहलाई जाए। मान्यता है कि सूफी संत शेख सलीम चिश्ती का घराना यहाँ पर ही था। दीवान-ए-आम, दीवान-ए-खास एवं पचीसी दरबार के अद्भुत प्राचीन वास्तुशिल्प को देखने हजारों पर्यटक आते हैं। इनकी खूबसूरती उन दिनों के शिल्प कलाकारों की निपुणता और कुशलता को दर्शाती है।

आगरा किला

विश्व के सांस्कृतिक धरोहर स्थल यह किला बहुत ही मजबूत एवं खूबसूरत नजर आता है। यह ऐसा स्थल है जहाँ पर मुगल सामराज्य के लोग रहा करते थे। इस किले में शाह जहान के पुत्र औरंगजेब ने उन्हें कैद करके रखा गया था।

जामा मस्जिद

सन् 1648 में शाहजहाँ की बेटी जौहरा बेगम ने प्रसिद्ध सूफी संत शेख सलीम चिश्ती की स्मृति में जामा मस्जिद का निर्माण कराया था।

भोजनालय

आगरा में पारंपरिक भोजन के लिए अनेक भोजनालय स्थित हैं। स्थानीय निवासियों द्वारा बनाए गए स्वादिष्ट व्यंजन अनेक पर्यटकों को आकर्षित करते हैं।

आवास

पर्यटकों के स्वागत के लिए विभिन्न होटलें स्थित हैं। इनमें लोक नृत्य, कठपु‍तली का खेल एवं परम्परा के अनुसार भोजन परोसा जाता है।
पौड़ी गढ़वाल जिला

विवरण

संपूर्ण वर्ष मैं यहाँ का वातावरण बहुत ही सुहावना रहता है यहाँ की मुख्य नदियों मैं अलखनंदा ,हेंवल और नायर प्रमुख हैं। पौढ़ी गढ़वाल की मुख्य बोली गढ़वाली है अन्य भाषा मैं हिन्दी और इंग्लिश भी यहाँ के लोग बखूबी बोलते हैं। यहाँ के लोक गीत, संगीत एवं नृत्य यहाँ की संस्कृति की संपूर्ण जगत मैं अपनी अमित चाप छोड़ती है। यहाँ की महिलाएं जब खेतों मई काम करती है या जंगलों मैं घास काटने जाती हैं तब अपने लोक गीतों को खूब गाती हैं इसी प्रकार अपने अराध्य देव को प्रसन्न करने के लिए ये लोक नृत्य करते हैं।
पौढ़ी गढ़वाल त्योंहारों मैं साल्टा महादेव का मेला, देवी का मेला, भौं मेला सुभनाथ का मेला और पटोरिया मेला प्रसिद्द हैं इसी प्रकार यहाँ के पर्यटन स्थल मैं कंडोलिया का शिव मन्दिर,केतुखाल में भैरोंगढ़ी में भैरव नाथ का मंदिर, बिनसर महादेव, खिर्सू, लाल टिब्बा, ताराकुण्ड, ज्वाल्पा देवी मन्दिर प्रमुख हैं।
यहाँ से नजदीक हवाई अड्डा जोली ग्रांट जो की पौढ़ी से 150-160 किमी की दुरी पर है रेलवे का नजदीक स्टेशन कोटद्वार है एवं सड़क मार्ग मैं यह ऋषिकेश, कोटद्वार एवं देहरादून से जुडा है।

प्रशासन

जिले के प्रशासनिक मुख्यालय पौड़ी नगर में स्थित हैं। प्रशासनिक कार्यों से जिले को ६ उपखण्डों में बांटा गया है, जो आगे १२ तहसीलों और १ उप-तहसील में विभाजित हैं। ये हैं: पौड़ी उपखण्ड (पौड़ी, चौबट्टाखाल); श्रीनगर उपखण्ड (श्रीनगर); लैंसडौन उपखण्ड (लैंसडौन, सतपुली, जाखनीखाल, रिखनीखाल [उप-तहसील]), कोटद्वार उपखण्ड (कोटद्वार, यमकेश्वर); थलीसैण उपखण्ड (थलीसैंण, चाकीसैण, बीरोंखाल) और धूमाकोट उपखण्ड (धूमाकोट)। इसके अतिरिक्त, जिले को १५ विकासखंडों में भी बांटा गया है: पौड़ी, कोट, कल्जीखाल, खिर्सू, पाबौ, थलीसैंण, बीरोंखाल, नैनिडांडा, एकेश्वर, पोखड़ा, रिखनीखाल, जयहरीखाल, द्वारीखाल, दुगड्डा और यमकेश्वर। जिले में एक संसदीय क्षेत्र, और ६ उत्तराखण्ड विधानसभा निर्वाचन क्षेत्र हैं, जिनमें यमकेश्वर, पौड़ी, श्रीनगर, चौबट्टाखाल, लैंसडौन और कोटद्वार शामिल हैं।
ग्वालियर ज़िला

इतिहास व प्रशासन

यह जिले का नाम इस जिले पर अवस्थित एक प्रसिद्ध किला के नाम के अपभ्रंश होकर नामाकरण हुए स्थान के नाम पे रखा गया था। इस प्रसिद्ध किला का नाम किला अवस्थित पहाडी के नाम से लिया गया था। इस समतल शिखरयुक्त पहाड को गोपाचल, गोपगिरि, गोप पर्वत या गोपाद्रि कहा जाता था। यह नाम अपभ्रंश होकर ग्वालियर शब्द का निर्माण हुआ है।
यह जिला ग्वालियर के राजस्व संभाग के अन्तर्गत है। यह जिला ग्वालियर राज्य के उत्तरी भाग में २५ ० ३४’ उ० और २६० २१’ उ० अक्षांश तथा ७७० ४०’ पू० और ७८० ५४’ पू० देशांश के बीच स्थित है। यह जिला २००२ वर्गमील क्षेत्र में फैला हुआ है, जो मध्य प्रदेश राज्य के कुल क्षेत्रफल का करिब १.१ प्रतिशत है। ग्वालियर सन १९४८ से १९५६ तक मध्य भारत की राजधानी रहा लेकिन जब मध्य भारत मध्य प्रदेश में जुड़ा तब इसे जिले का स्वरुप दिया गय

स्थानीय कच्चा पदार्थ

ग्वालियर क्षेत्र में विशेषतः बलुआ, पत्थर, मिट्टी, गेरू, कांच बनाने की बालु, कपड़ा, चमड़ा आदि ऊपलब्ध है।

जनसंख्या

सन 2001 की जनगणना के अनुसार ग्वालियर जिले की जनसंख्या 1629881 है।

प्राचीन मंदिर

ग्वालियर के सैंकड़ों प्राचीन मंदिरों मैं से, स्टेशन पुल के नीचे बना हुआ मंशा पूरण हनुमान जी का मंदिर भी एक है। यह मंदिर लगभग ४०० साल पुराना है।
गान्धीनगर कोलोनी के पास खेडापति हनुमान का बहुत प्राचीन मन्दिर भी है।
१९९९ अमरीकी ओपन टेनिस प्रतियोगिता

पुरुष एकल

आंद्रे अगासी ने  टॉड मार्टिन को 64 67 67 63 62 से हराया।

पुरुष युगल

सेबेस्तियन लारूह /  एलेक्स ओ ब्रायन ने  महेश भूपति /  लिएंडर पेस को 76 64 से हराया।

महिला एकल

सेरेना विलियम्स ने  मार्टिना हिंगिस को 63 76 से हराया।
भारत-बांग्लादेश संबंध

इतिहास

बांग्लादेश का उद्भव 1971 के भारत पाक युद्ध के साथ हुआ। इससे पूर्व इस हिस्से को पूर्वी पाकिस्तान कहा जाता था तथा 1947 में भारत विभाजन के दौरान यह अस्तित्व में आया था। बांग्लादेश को स्वतंत्र कराने में भारत ने महत्वपूर्ण भूमिका निभाई थी।
यूटीसी+१३:४५

यूटीसी+१३:४५यूटीसी से १३ घम्टे और ४५ मिनट आगे का एक समयमंडल है जिसे मुख्यत: न्यूजीलैंड के कुछ हिस्सों में दिवालोक बचत समय के तौर पर इस्तेमाल किया जाता है।
कुज़्नेत्स वक्र

कुज़्नेत्स वक्र (अंग्रेज़ी: Kuznets curve) साइमन कुज़्नेत्स के सबसे महत्वपूर्ण सैद्धांतिक अनुसंधान कार्यक्रमों में से एक है। ये वक्र आय असमानता और आर्थिक विकास (1955, 1963) के बीच एक उल्टे यू-आकार (U) का संबंध दर्शाते हैं। इसके अनुसार कोई देश जब विकास करता है तो बाजार की ताकतों द्वारा संचालित आर्थिक असमानता का एक प्राकृतिक चक्र उत्पन्न हो जाता है। आरंभिक चरण में असमानता में वृद्धि दिखायी देती है और फिर एक निश्चित औसत आय के बाद यह कम होने लगती है। यह वक्र यह प्रदर्शित करता है कि जब आर्थिक विकास शुरु होता है तो कुछ लोग ही आय वृद्धि से लाभान्वित होते हैं, इसलिए आर्थिक विकास के साथ-साथ आय के वितरण में विषमता कम होने लगती है जिसके कारण यह उल्टे 'यू' (U) आकार का हो जाता है।
अर्थशास्त्र में, एक कुजनेट वक्र एक अनुमान के आधार पर ग्राफ को रेखांकित करता है कि एक अर्थव्यवस्था के रूप में विकसित होता है, बाजार बलों में पहले वृद्धि होती है और फिर आर्थिक असमानता कम हो जाती है। 1 9 50 और 60 के दशक में अर्थशास्त्रज्ञ साइमन कुज्नेट द्वारा पहली परिकल्पना की गई थी। [4]
इस तरह की प्रगति की एक व्याख्या से पता चलता है कि विकास के शुरुआती दौर में, जिन लोगों के पास पैसा है, उनके लिए निवेश के अवसर हैं, जबकि शहरों में सस्ती ग्रामीण श्रम का प्रवाह मजदूरी धारण करता है। जबकि परिपक्व अर्थव्यवस्थाओं में, मानव पूंजीगत प्राप्ति (लागत का अनुमान है जो खर्च किया गया है लेकिन अभी तक नहीं दिया गया है) भौतिक पूंजी अधिग्रहण की जगह विकास के मुख्य स्रोत के रूप में लेता है; और असमानता शिक्षा स्तर को कम करके विकास को धीमा देती है क्योंकि गरीब, वंचित लोग अपूर्ण ऋण-बाजारों में अपनी शिक्षा के लिए वित्त नहीं करते हैं।
कुजनेट्स वक्र का अर्थ है कि एक देश औद्योगीकरण के दौर से गुजर रहा है - और विशेषकर कृषि के यंत्रीकरण - देश की अर्थव्यवस्था का केंद्र शहरों में बदल जाएगा। जैसा कि शहरी केंद्रों में बेहतर-वेतन वाली नौकरियों की तलाश में किसानों द्वारा आंतरिक प्रवास किया जाता है, उनमें ग्रामीणों के बीच असमानता का एक महत्वपूर्ण अंतर होता है (फर्मों के मालिकों का लाभ होता है, जबकि उन उद्योगों के मजदूरों को लगता है कि उनकी आय बहुत धीमी दर से बढ़ेगी और कृषि श्रमिकों संभवतः उनकी आय कम हो जाती है), शहरी आबादी में वृद्धि के रूप में ग्रामीण आबादी में कमी आई है। तब असमानता कम होने की उम्मीद है जब एक निश्चित स्तर की औसत आय कम हो जाती है और औद्योगिकीकरण की प्रक्रिया - लोकतंत्रीकरण और कल्याणकारी राज्य का उदय - तेजी से विकास से लाभों को कम करने की अनुमति देता है, और प्रति व्यक्ति आय में वृद्धि।  कुजनेट का मानना ​​था कि असमानता एक उल्टे "यू" आकार का अनुसरण करती है, जैसे ही उगता है और फिर प्रति व्यक्ति आय की वृद्धि के साथ गिरती है। [5]
क्यूजनेट वक्र आरेख एक उल्टे यू वक्र दिखाते हैं, हालांकि एक्स अक्ष पर असमानता या गिनी गुणांक के साथ अक्षरों के साथ अक्सर मिलान और मिलान होता है, जबकि एक्स अक्ष पर आर्थिक विकास, समय या प्रति व्यक्ति आय।
माधवाचार्य विद्यारण्य

माधवाचार्य, द्वैतवाद के प्रवर्तक माध्वाचार्य से भिन्न हैं।
माधवाचार्य या माधव विद्यारण्य (१२९६ -- १३८६), विजयनगर साम्राज्य के संस्थापक हरिहर राया प्रथम एवं बुक्का राया प्रथम के संरक्षक, सन्त एवं दार्शनिक थे। उन्होने दोनो भाइयों को सन् १३३६ में विजयनगर साम्राज्य की स्थापना में सहायता की। वे विद्या के भण्डार-सरस्वती के वरद पुत्र, महान तपस्वी और अद्भुत प्रतिभावान् थे। संस्कृत वाङ्मय में इतनी अधिक एवं उनकी इतनी उच्चकोटि की कृतियाँ है कि उन्हें इस युग के व्यास कहा जाता है। उन्होने सर्वदर्शनसंग्रह की रचना की जो हिन्दुओं दार्शनिक सम्प्रदायों के दर्शनों का संग्रह है। इसके अलावा उन्होने अद्वैत दर्शन के 'पंचदशी' नामक ग्रन्थ की रचना भी की। विद्यारण्य की तुलना में यदि मध्यकाल में दूसरा कोई नाम लिया जा सकता है, तो वह समर्थ गुरु रामदास का है, जिन्होंने शिवाजी महाराज को माध्यम बनाकर इस्लामी साम्राज्य का मुकाबला किया।
स्वामी विद्यारण्य का जन्म 11 अप्रैल 1296 को तुंगभद्रा नदी के तटवर्ती पम्पाक्षेत्र (वर्तमान हम्पी) के किसी गांव में हुआ था। उनके पिता मायणाचार्य उस समय के वेद के प्रकांड विद्वान थे। मां श्रीमती देवी भी विदुषी थी। इन्हीं विद्यारण्य के भाई आचार्य सायण ने चारों वेदों का वह प्रतिष्ठित टीका की थी, जिसे ‘सायणभाष्य’ के नाम से जाना जाता है। विद्यारण्य का बचपन का नाम माधव था। विद्यारण्य का नाम तो 1331 में उन्होंने तब धारण किया, जब उन्होंने संन्यास ग्रहण किया।
विद्यारण्य ने हरिहर प्रथम के समय से राजाओं की करीब तीन पीढ़ियों का राजनीतिक व सांस्कृतिक निर्देशन किया। 1372 में करीब 76 वर्ष की आयु में उन्होंने राजनीति से सेवानिवृत्ति ली और श्रृंगेरी वापस पहुंच गये और उसके पीठाधीश्वर बने। इसके करीब 14 वर्ष बाद 1386 में उनका स्वर्गवास हो गया। लेकिन जीवनभर वह भारत देश, समाज व संस्कृति के संरक्षण की चिंता करते रहे। उन्होंने अद्वैत दर्शन से संबंधित ग्रंथों के साथ सामाजिक महत्व के ग्रंथों का भी प्रणयन किया। अपनी पुस्तक ‘प्रायश्चित सुधानिधि’ में उन्होंने हिन्दुओं के पतन के कारणों की भी अपने ढंग से व्याख्या की है। उन्होंने हिन्दुओं की विलासिता को उनके पतन का सबसे बड़ा कारण बताया। नियंत्रणहीन विलासिता का इस्लामी जीवन हिन्दुओं को बहुत आकर्षित कर रहा था। नाचने गाने वाली दुश्चरित्र स्त्रियों व मुस्लिम वेश्याओं के संग का उन्होंने कठोरता से निषेध किया है।
विद्यारण्य की प्रारंभिक शिक्षा तो उनके पिता के सान्निध्य में ही हुई थी, लेकिन आगे की शिक्षा के लिए वह कांची कामकोटि पीठ के आचार्य विद्यातीर्थ के पास गये थे। इन स्वामी विद्यातीर्थ ने विद्यारण्य को मुस्लिम आक्रमण से देश की संस्कृति और समाज की रक्षा हेतु नियुक्त किया था। विद्यारण्य ने गुरु का आदेश पाकर पूरा जीवन उसी लक्ष्य की प्राप्ति हेतु समर्पित कर दिया।
मर्कोसुर

मर्कोसुर या मर्कोसुल (स्पेनी: Mercado Común del Sur, पुर्तगाली: Mercado Comum do Sul, गुआरानी: Ñemby Ñemuha, हिन्दी: दक्षिणी साझा बाजार) दक्षिण अमेरिकी देशों का एक क्षेत्रीय व्यापार संगठन है जिसके सदस्य अर्जेंटीना, ब्राजील, उरुग्वे और पैराग्वे हैं। संगठन की स्थापना सन १९९१ में एसन्शियन संधि के द्वारा की गयी थी, जिसे १९९४ में संशोधित कर ऑरो प्रेटो संधि का रूप दिया गया। इस संगठन का उद्देश्य सदस्य देशों के बीच मुक्त व्यापार के अतिरिक्त लोगों, माल और मुद्रा का मुक्त प्रवाह है। संगठन का मुख्यालय उरुग्वे की राजधानी मोंटेवीडियो में है और इसकी आधिकरिक भाषायें पुर्तगाली, स्पेनी और गुआरानी हैं।
वर्तमान में चिली, बोलीविया, कोलम्बिया, ईक्वाडोर और पेरू को सहयोगी सदस्य का दर्जा दिया गया है। वेनेजुएला ने सदस्यता समझौते पर १७ जून, २००६ को हस्ताक्षर किए, पर एक पूर्ण सदस्य बनने से पहले वेनेजुएला को पैराग्वे और ब्राजील की संसदों द्वारा इसका अनुमोदन चाहिए। दिसम्बर २००४ के राष्ट्रपति शिखर सम्मेलन में मर्कोसुर संसद की स्थापना पर सहमति हुई थी। इस संसद मे प्रत्येक सदस्य देश के १८ प्रतिनिधि वांछित हैं।
प्राकृतिक रेशा

प्राकृतिक रेशा (natural fibre) ऐसे रेशे होते हैं जिनकी मूल उत्पत्ति पौधों, जीवों व भूवैज्ञानिक प्रक्रियाओं द्वारा होती है। इनका प्रयोग रस्सियों, काग़ज़, नमदों व अन्य चीज़ों के उत्पादन में होता है।
ट्राइऑक्सीडेन

ट्राइऑक्सीडेन एक अकार्बनिक यौगिक है।
दीनबंधु छोटू राम यूनिवर्सिटी ऑफ़ साइंस एंड टेक्नोलॉजी

दीनबंधु छोटू राम विज्ञान और प्रौद्योगिकी विश्वविद्यालय (DCRUST), पूर्व छोटू राम राजकीय कॉलेज ऑफ इंजीनियरिंग, मुरथल (CRSCE), मुरथल, सोनीपत, हरियाणा, भारत में स्थित एक राज्य विश्वविद्यालय है। यह २००६ में हरियाणा सरकार द्वारा एक अधिनियम द्वारा उन्नयन के द्वारा, १९८६ में स्थापित एक महाविद्यालय के उन्नयन से स्थापित किया गया था।

इतिहास

यह १९८६ में हरियाणा सरकार द्वारा सर छोटू राम (१८८१-१९४५) की स्मृति में स्थापित किया गया था। तब यह छोटू राम राजकीय अभियांत्रिकी महाविद्यालय, मुरथल के रूप में जाना जाता था। हरियाणा सरकार ने ६ जून २००६  को हरियाणा राज्य के विधान-मंडल के एक अधिनियम के 29, 2006 के  माध्यम से इसका एक विश्वविद्यालय में उन्नतन  कर दिया।
यह विश्वविद्यालय धारा 12(बी) विश्वविद्यालय अनुदान आयोग अधिनियम, १९५६ के तहत मार्च २००९ में अनुदान के लिए पात्र माना गया है।

स्थान

विश्वविद्यालय राष्ट्रीय राजमार्ग संख्या ४४ पर आई.एस.बी.टी., दिल्ली से ५० किमी तथा सोनीपत रेलवे स्टेशन से ८ किमी कि दुरी पर स्थित है। विश्वविद्यालय का विशाल परिसर कुंडली से पानीपत के बीच की औद्योगिक और वाणिज्यिक बेल्ट में २७३ एकड़ (१.१० किमी²) में विकसित किया गया है।

विभाग

विश्वविद्यालय में निम्नलिखित विभाग हैं:
सवाई माधोपुर विधानसभा क्षेत्र (राजस्थान)

सवाई माधोपुर विधानसभा क्षेत्र राजस्थान का एक विधानसभा क्षेत्र है।
अरेराज

भूगोल

यह मोतिहारी से 30km की दुरी पर है। यहाँ पहुचने के लिये सड़क का मार्ग मौजूद है। इसके अलावा रेल सुविधा का शिलान्यास तत्कालीन रेल मंत्री नितिश कुमार ने किया था जो (सुगौली-हाजीपुर रेल लाइन) है जिसका काम होना अभी बाकी है। मोतिहारी से प्रत्येक 25 - 30 मिनटों अंतराल से बसें आती रहती है। केसरिया जहाँ पर दुनिया की सबसे ऊँची स्तूप है, वो यहाँ से सिर्फ 40 किलोमीटर की दुरी पर है।

जनसांख्यिकी

hairhas godiyal
रिजवान लाइब्रेरी

परिचय

जिला सीतापुर भौगोलिक दृष्टि से दोनों क्षेत्रों के ऊपरी और निचले क्षेत्र क्षेत्र में बांटा गया है। गांजर जिले के उत्तर पूर्वी कम भूमि क्षेत्र है। गंजर के व्यापार और प्रशासनिक सर्कल कस्बा तम्बौर जो दो नदियों चौका और द्वारा घिरा है। यही कारण है कि यहब कस्बा जिला की 'प्रायद्वीप कहा जाता है ,.
शहर की कुल जनसंख्या 50,000 है, जिनमें से तीन चौथाई मुसलमान हैं। शहर के उत्तर की ओर हजरत शाह बुरहानुद्दीन रह. की कब्र है। एक व्यापक और उच्च बेनी जो पुरानी और विशाल इमली के पेड़, जहां असंख्य लोगों को आध्यात्मिक लाभ से आच्छादित है पर स्थित है। यह महान व्यक्ति गाजी सैयद सलार मसूद गाजी रह. के से जो बहराइच में अपनी यात्रा के दौरान शहीद हो गए था के अंतर्गत आता है।
यह कस्बा सात सौ साल पुराना है, और पूर्व और पश्चिम जोनों में बांटा गया। पूर्व जोन तम्बौर " कहा जाता है और वेस्ट जोन के रूप में "अहमदाबाद" नाम से जाना जाता है। अहमदाबाद की जनसंख्या, केवल मुसलमानों के होते हैं, जबकि तम्बौर की आबादी हिंदू और मुस्लिम दोनों की हैं। यह कहा जाता है कि अहमदाबाद संत अहमद के नाम पर है, जो कुछ शासक द्वारा यहाँ भेजे गए थे और वो आरिया के निवासी थे। इस शहर में आमतौर पर पण की खेती होती थी, और दो छोटी पहाड़ियों अभी भी इसकी स्मृति मौजूद है पान को फारसी भाषा में तम्बूल कहते हैतभी इसे ताम्बूल के नाम से प्रतिनिधित्व करते थे। इसलिए यह कस्बा जो अंततः समय के पाठ्यक्रम में तम्बौर नाम में बदल गया। फारसी नाम मुगल काल में कस्बे को उसके के विशिष्ट चरित्र के लिए तम्बूल कहते थे। उस शासन में फारसी आमतौर पर बोली जाती थीं। कस्बे की अतीत मशहूर हस्तियाँ मौलवी सूफी मुहम्मद इस्माइल नक्शबंदी, मौलाना अहमद अली शाह, मुल्लानी साहिबा नाज, मुंशी फकीर बख्श और हकीम अहमद खान रहे हैं।

इतिहास

यह पुस्तकालय 1981 में मुफ्ती मोहम्मद ख़बीर नदवी द्वारा स्थापित किया गया था। .
ऊर्जा के परिमाण की कोटि

इस सूची में विभिन्न प्रणालियों में निहित ऊर्जा (जूल में) को परिमाण की कोटि के क्रम में व्यवस्थित किया गया है।